ΓΡΑΠΤΗ ΕΡΩΤΗΣΗ E-0414/00

υποβολή: Torben Lund (PSE) προς την Επιτροπή

(23 Φεβρουαρίου 2000)

Θέμα: Ουσίες με δράση ανάλογη των ορμονών

Βάσει δανέζικης έρευνας διαπιστώθηκε ότι οι η ουσία octylphenol, η οποία έχει δράση ανάλογη των ορμονών, μπορεί να έχει επιβλαβείς συνέπειες για τα ανδρικά γεννητικά κύτταρα στο εμβρυακό τους στάδιο.

Μια άλλη δανέζικη έρευνα, η οποία δημοσιεύθηκε στην επιθεώρηση Human Reproduction, δείχνει ότι ο ένας στους δύο Δανούς άνδρες ηλικίας μεταξύ 18 και 20 χρονών έχει χαμηλή ποιότητα σπέρματος.

Μέχρι στιγμής, καμία ουσία με δράση ανάλογη των ορμονών δεν έχει απαγορευθεί στην ΕΕ, και τούτο κυρίως διότι δεν είναι γνωστό ποιες ουσίες μπορεί να είναι επιβλαβείς για τον άνθρωπο.

1. σε ποιες ενέργειες προβαίνει για τη διερεύνηση της επίδρασης που έχουν στον άνθρωπο και τα ζώα οι ουσίες με δράση ανάλογη των ορμονών"

2. εάν προτίθεται, με βάση τις δανέζικες αυτές έρευνες, να αναλάβει πρωτοβουλία για την απαγόρευση των επιβλαβών ουσιών με δράση ανάλογη των ορμονών, όπως της octylphenol"

3. εάν ενδέχεται ναπάρχει συσχετισμός μεταξύ των προσβεβλημένων ανδρικών γεννητικών κυττάρων και της ποιότητας του σπέρματος.

Απάντηση της κας Wallstrm εξ ονόματος της Επιτροπής

(13 Απριλίου 2000)

Το Δεκέμβριο του 1999, η Επιτροπή ενέκρινε ανακοίνωση με θέμα την κοινοτική στρατηγική για τους ενδοκρινικούς διαταράκτες(1). Η στρατηγική αποσκοπεί στον εντοπισμό του προβλήματος των ενδοκρινικών διαταραχών καθώς και των αντιστοίχων αιτίων και συνεπειών ενώ παράλληλα επιχειρείται η διαμόρφωση κατάλληλης πολιτικής δράσης προληπτικού χαρακτήρα προκειμένου να αντιμετωπιστεί ταχύτατα και αποτελεσματικά το πρόβλημα αυτό.

Η στρατηγική εστιάζεται σε καθοριστικής σημασίας απαιτήσεις της μελλοντικής έρευνας, τη διεθνή συνεργασία, την επικοινωνία με το κοινό και την ανάληψη της ενδεδειγμένης πολιτικής δράσης. Διατυπώνονται συστάσεις βράχυ-μέσο- και μακροπροθέσμων δράσεων για την κάλυψη των ως άνω απαιτήσεων.

Μια από τις καθοριστικής σημασίας βραχυπρόθεσμες δράσεις είναι η καθιέρωση καταλόγου ουσιών των οποίων επιβάλλεται να εξετασθεί κατά προτεραιότητα ο ρόλος που διαδραματίζουν στις ενδοκρινικές διαταραχές. Σε πρώτο στάδιο, η Επιτροπή άρχισε μελέτη ανεξάρτητης επισκόπησης των σχετικών επιστημονικών δημοσιευμάτων καθώς και ταυτοποίησης των πηγών και των συνθηκών έκθεσης των ανθρώπων και της άγριας ζωής με στόχο να ποσοτικοποιηθούν οι όγκοι παραγωγής. Σε δεύτερο στάδιο, θα πραγματοποιηθούν ευρείες διαβουλεύσεις με θέμα τα αποτελέσματα της μελέτης αυτής. Αναμένεται ότι ο κατάλογος προτεραιότητας θα εκπονηθεί πριν από τα τέλη του 2000. Στο στάδιο αυτό η Επιτροπή θα είναι σε θέση να εξετάσει ποιες δράσεις είναι απαραίτητες για να αντιμετωπισθούν οι κίνδυνοι που οφείλονται σε συγκεκριμένες ουσίες. Στο πλαίσιο αυτό, επιβάλλεται επίσης να σημειωθεί ότι η οδηγία 1999/51/ΕΚ(2), που αποτελεί τεχνική προσαρμογή της οδηγίας 76/769/ΕΚ για τους περιορισμούς κυκλοφορίας στην αγορά και χρήσεως μερικών επικινδύνων ουσιών και παρασκευασμάτων(3), λαμβάνειπόψη ότι μία από τις ουσίες αυτές (TBT)ενδέχεται να προκαλεί ενδοκρινικές διαταραχές.

Όσον αφορά την πιθανή σχέση μεταξύ βλαβών που προκαλούνται στους αρσενικούς γαμέτες και της ποιότητας του σπέρματος, η επιστημονική επιτροπή που έχει συγκροτήσει η Επιτροπή για την τοξικότητα, την οικοτοξικότητα και το περιβάλλον (SCTEE) εξέδωσε γνώμη με τίτλο επιπτώσεις στηνγεία του

ανθρώπου και την άγρια πανίδα των χημικών ουσιών που προκαλούν ενδοκρινικές διαταραχές, αποδίδοντας ιδιαίτερη σημασία στην άγρια ζωή και τις οικοτοξικολογικές μεθόδους δοκιμής στις 4 Μαρτίου 1999(4). Η Επιτροπή κατέληξε στο συμπέρασμα ότι, σε ό,τι αφορά τις επιπτώσεις στηνγεία του ανθρώπουπάρχει σχέση μεταξύ ουσιών που προκαλούν ενδοκρινικές διαταραχές, και οι οποίες μέχρι σήμερα έχουν εξεταστεί, και διαταραχών της ανθρώπινηςγείας όπως οι νεοπλασίες στους όρχεις, το στήθος και τον προστάτη, η μείωση της πυκνότητας γαμετών στο σπέρμα, οι παραμορφώσεις των αναπαραγωγικών οργάνων, οι δυσλειτουργίες του θυροειδούς καθώς και διανοητικά και νευρολογικά προβλήματα. Ωστόσο δεν διαπιστώθηκε σχέση αιτίου αιτιατού.

(1) COM(1999)706 τελικό.

(2) ΕΕ L 142 της 5.6.1999.

(3) ΕΕ L 262 της 27.9.1976.

(4) Διεύθυνση στο διαδίκτυο Internet address:http://europa.eu.int/comm/dg24/health/sc/sct/out37_en.html.